CELEX: 62008TN0188
Language: sl
Date: 2008-05-13 00:00:00
Title: Zadeva T-188/08: Tožba, vložena 13. maja 2008 – infeurope proti Komisiji

5.7.2008   
            
            
               SL
            
            
               Uradni list Evropske unije
            
            
               C 171/48
            
         Tožba, vložena 13. maja 2008 – infeurope proti Komisiji
   (Zadeva T-188/08)
   (2008/C 171/91)
   Jezik postopka: angleščina
   Stranki
   
      Tožeča stranka: infeurope SA (Luxembourg, Luksemburg) (zastopnik: O. Mader, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               ugotovi naj se, da Evropska komisija ni razglasila za nično odločbo o dodelitvi okvirnih pogodb v razpisnem postopku UUNT AO/026/06 za svetovalne storitve, revizijo in študije;
            
         
               —
            
            
               ugotovi naj se, da Evropska komisija ni razvezala posebnih pogodb, sklenjenih na podlagi navedenih okvirnih pogodb;
            
         
               —
            
            
               Evropski komisiji naj se naloži, naj plača tožeči stranki znesek v višini 35 950 eurov, 4 % obresti na znesek v višini 33 050 od 19. decembra 2006, 4 % obresti na znesek v višini 2 900 eurov od 14. decembra 2007 ter 8 % obresti na znesek v višini 35 950 eurov od dneva sodbe;
            
         
               —
            
            
               Evropski komisiji naj se naloži, naj plača tožeči stranki znesek v višini 646 631,27 eurov, 4 % obresti na navedeni znesek od 14. maja 2008 ter 8 % obresti na navedeni znesek od dneva sodbe;
            
         
               —
            
            
               Evropski komisiji naj se naloži predložitev določenih dokumentov v zvezi s postopkom presoje ponudb;
            
         
               —
            
            
               Evropski komisiji naj se naloži plačilo stroškov.
            
         Tožbeni razlogi in bistvene trditve
   Tožeča stranka predlaga, naj se ugotovi, da Komisija ni razglasila za nično odločbo Urada za usklajevanje na notranjem trgu (UUNT) o dodelitvi več okvirnih pogodb v razpisnem postopku UUNT AO/026/06 „E-Alicante: svetovalne storitve, revizija in študije“ (1) in da ni razvezala ustreznih posebnih pogodb na podlagi okvirnih pogodb.
   Tožbeni razlogi in bistvene trditve, na katere se sklicuje tožeča stranka, so enaki tistim, na katere se sklicuje v zadevi T-176/08 infeurope proti Komisiji.
   
      (1)  UL 2006, S 210-223510.